[{"text_idx": "#000000", "text": "Junulo de Demokratia Respublika Kongo Muisha Mbikyo Bienvenue estas doktorig\u0302anta studento de la departemento kardiologia de C\u0302ina Medicina Universitato. Li diris, ke lia studado en C\u0302inio estis influata de lia patro. Li diris, \"Mia patro diris, ke C\u0302inio estas lando de ceremonio kaj deco kun longtempa historio kaj brila kulturo, ankau\u0306 g\u0302ia disvolvo kaj konstruo senc\u0302ese renovig\u0302as kaj plenas de viveco. Li diris al mi, se mi lernus en C\u0302inio post mia lernado en alta mezlernejo, mi certe lernos pli da scioj kaj plivastigos mian vidkampon.\""}, {"text_idx": "#000001", "text": "Muisha Mbikyo Bienvenue nun lernas kaj vivas proksimume dek jarojn en C\u0302ina Medicina Universitato. C\u0302e la fronta linio Muisha Mbikyo Bienvenue servis kiel studento-kuracisto, kaj li estis lau\u0306data de pacientoj pro lia laboro atentema kaj serioza, tial li estis sincere titolata \"heroa kuracisto\". Tamen lau\u0306 li, la veraj herooj estas c\u0302inaj medicinistoj helpantaj alilandajn malsanulojn.'"}, {"text_idx": "#000002", "text": "Muisha Mbikyo Bienvenue trifoje faris trejnadon pri landaj statoj, kulturoj kaj lingvoj de Gambio kaj Mikronezio al c\u0302inaj medicinaj teamoj antau\u0306 ilia medicina helpo en la du landoj. Li diris,\"Dum c\u0302iu trejnado membroj de teamoj serioze faris notadon, ankau\u0306 komunikis kun mi, por pli rapide kaj pli bone kompreni lokan staton, amikig\u0302i kun lokanoj kaj poste helpi ilin.\""}, {"text_idx": "#000003", "text": "Muisha Mbikyo Bienvenue iam en sia hejmlando laboris kun c\u0302ina teamo de medicinistoj helpantaj Afrikon. Pro la sperto li komprenas la sencon de jenaj diraj\u0302oj: \"ne timi malfacilon, oferi proprajn interesojn, kuraci vunditojn, savi mortantojn, kaj havi amon tra landlimo\". Li diris, \"Mi sentas, ke estas tre trafa la priskribo de c\u0302inaj medicinistoj per la adjektivoj 'senegoisma' kaj 'bonkora', kaj mi vidis sur ili spiritojn de c\u0302ina eminenta tradicia kulturo. Iam mi servis kiel interpretisto de c\u0302inaj medicinistoj, kiuj senpage kuracis malsanulojn en mia lando. Ili c\u0302iam demandis lokanojn pri iliaj statoj. C\u0302ar parol-lingvoj estas malsamaj, multaj simplaj aferoj farig\u0302is komplikaj, tamen c\u0302inaj kuracistoj estas pacientaj, zorgemaj kaj mildaj, ili demandis lokanojn unu, du, ec\u0302 tri fojojn g\u0302is ili komprenis c\u0302ion.\""}, {"text_idx": "#000004", "text": "Parolante pri lia estonto, Muisha Mbikyo Bienvenue diris,\"Mi estas kuracisto, ankau\u0306 studento kaj profitanto de c\u0302ina kulturo kaj c\u0302inaj politikoj kaj ideoj. Mi esperas, ke estonte mi revenos hejmen, helpos per miaj scioj akiritaj en C\u0302inio mian patrolandon en bonkvalita kuracado kaj sanigaj aferoj, ankau\u0306 kiel eble plej multe helpos c\u0302inajn medicinistojn en Afriko pli bone disvolvi laborojn por kontribui mian forton al amikeco inter Kongo (Kins\u0302aso) kaj C\u0302inio.\""}]